Anumkuro

Anumkuro,( borɔfo kasa, **mouth ulcer** anaa **aphtha yɛ ekuro a ɛba yɛn anum.**  Beaeɛ a yɛfrɛ hɔ mucous membrane wɔ yɛn anum no na saa anumkuro yi taa si.  Anumkuro nyɛ na koraa na ɛne nyarewa nkaeɛ bi na ɛba bom. Ɛba wɔ akwan ahodoɔ bebree so. Ɛyɛ a saa nyarewa yi nhyɛ da nyɛ nyarewa a ɛyɛ hu biara.  Ɛba a ɛnkyɛ na ɛsan kɔ. Nanso sɛ anumkuro yi ba na sɛ ɛkyɛ na ɛbɛyɛ koankorɔ a, na kyerɛ sɛ nipa no anya anum kokoram. Saa kokoram yi bɛtumi ayɛ  baako pɛ anaa ahodoɔ bebree.

Nneɛma atitire mmienu a ɛde anum kuro ba ne mu baako gyina nneɛma a ɛde anum kokoram ba so. Baako nso ne sɛ ɛbia nyarewa bi te sɛ atiridii bɛma obi anum ne n'ano ho nyinaa ayɛ kuro.
Asɛmfua ulcer firi  Latin asɛmfua *ulcus mu a aseɛ kyerɛ ekuro* . Ɛyɛ ekuro a ɛtotɔ nipa anum no fa a ɛyɛ mmerɛ pa ara no.  Sɛ ekuro yi bi tɛtotɔ obi anum a, na kyerɛ sɛ nhoma nketenkete a ɛkaka bom ma honam a ɛwɔ yɛn anum no.yɛ honam no ho ate kyema. Saa nhoma yi bi ne   necrosis a ɛka  epithelial tissue no ho.  

Ayarehwɛfoɔ bɛkyerɛ wo sɛ, ɛkuro yi ase firi yɛn anum nnwoma a ɛho te kyema no mu. Ekuro yi wura beaeɛ a wɔfrɛ no epithelial-connective tissue, didi kɔ mu a sɛ wɔanhwɛ a ɛbɛkyɛ. Ekuro no yɛ ya na ɛwɔ nipa no anum kyɛ a, ɛma n'anum tumi bɔn.
## Deɛ Ɛde Ba.
Deɛ ɛde anunkuro ba no na ɛdidi soɔ yi.
* Nnuro bi te sɛ SLS nyɛ na wɔ nnuro ahodoɔ a yede pɔ yɛn sɛ mu.  Nhwehwɛmufoɔ akyerɛ sɛ saa nnuro yi taa de anumkiro ba. Apɔmuden adwumayɛfoɔ a eɔwɔvwiase afa nnan nyinaa  no mu fa kɛseɛ no ara agye ato mu sɛ SLS yi ka nneɛma ahodoɔ a ɛde anumkouro ba no ho.
* Nyarewa bi te sɛ atiridii tumi ma obi ano ho ne n'anum nyinaa yɛ kuro. 
* Epira nso ma obi anum tumi yɛ kuro. So obi redidi na sɛ ɔka ne tɛkyerɛma anaa n'anum baabi a,  ɛtumi ma n'anum yɛ kuro. Nnuane bi nso wɔ hɔ a ɛyɛ den pa ara.  Nnuane bi te sɛ ahwedeɛ tumi twitwa obi tɛkyerɛma so ma ɛbɛdane kuro.
* Nnuane nnuro mu sintɔ nso yɛ nneɛma a ɛde anumkuro ba no mu baako. Sɛ nnuane nnuro bi te sɛ vitamins nni obi aduane a ɔtaa di mu a, ɛtaa de anumkuro ba.
* Nhwehwɛmu akyerɛ sɛ ɔbrɛ dodoɔ nso ka nneɛma a ɛde anumkuro ba no ho. 
## Kwan a Wɔfa so Fii
Kwan a wɔfa so fii wɔn a wɔanya anumkuro no ne sɛ wɔdi kan hwɛ abakɔsɛm a ɛfa ɔyarefoɔ no ho, sɛ ebia, aduane a ɔdiiɛ, nnuro bi a wadi kan anom, sɛ yadeɛ bi wɔ hɔ dada anaa yadeɛ baiara nni, sɛ ebia wayare atwam nso a ɛno nso wɔhwɛ. Yei akyi ansa na wɔahwɛ n'anum ahunu sɛdeɛ ekuro no ankasa teɛ. 

Nsɛntitire a ɛdidi soɔ yi fa kwan awɔfa so fii obi a wanya anum kuro. Ɛho hia pa ara. Wɔhwɛ nneɛma bi te sɛ: berɛ a ekuro no hyɛɛ aseɛ, beaeɛ a ɛwɔ wɔ ɔyarefoɔ no anum hɔ, akuro dodoɔ a ɛwɔ n'anum hɔ, ekuro biara kɛseɛ, n'ahosuo, sɛ ɛyɛ den anaa ɛyɛ merɛ, sɛ mogya anaa nsuo bi firi mu ba anaa hwee mfiri mu mma, sɛ ekuro no ano atwe anaa ɛntweeɛ. 

Sɛ anumkuro bi wɔ hɔ boro nnawɔtwe mmienu anaa mmeɛnsa a,  ayarehwɛfoɔ a wɔdi ho dwuma no ni ne wɔn a wɔhwɛ ɛseɛ, wɔn a wɔakwadare wɔ nnipa anum apɔmuden ho ne wɔn a wɔyɛ oprehyɛn. 

## Nsɔano
Kwan pɔtee a wɔfa so sa anumkuro no gyina ade korɔ pɔtee a ɛde kuro no baeɛ so. Ebi wɔ hɔ a ɛyɛ den sɛ wɔbɛhunu deɛ ɛde baeɛ. Mmoam, adeɛ baako a ɛsɛ sɛ wɔhyɛ no nso ne sɛ, sɛ obiara anyɛ yadeɛ no ho hwee koraa mpo a, ɛno ankasa tumi kɔ, gye sɛ deɛ kokoram de aba no nko
* Ɛsɛ sɛ deɛ n'anum ayɛ kuro no taa nom nsuo.
* Wɔtu ɔyarefoɔ no fo sɛ mma ɔmfa aduro a SLS wɔ mu ntwitwi wɔn se. 
* Ɛsɛ sɛ ɔdi n'anum ni. 
* Ɛsɛ sɛ wɔdi nnuane a nnuane nnuro wɔ mu. 
* Aduruhyew a wɔhwe kɔ wɔn mu no nso boa ma anumkuro wu.
* Nnuro a wɔde hohoro wɔn anum no nso bi boa ma anumkuro wu.

#### Ekuro no bi Mfoni

## Beaeɛ a Menyaa Mmoa Firiiɛ

Nkyekyεmu:Nyarewa